इन सभी का तबादला दूर कर दिया गया है। उन पर निगाह रखी जा रही है। निसंदेह इसका असर जिलों की पुलिसिंग पर पड़ेगा। यही नहीं पुलिस महकमे ने जांच में लापरवाही बरतने पर एक दर्जन से अधिक पुलिस कर्मियों के खिलाफ कार्रवाई भी की है। पूर्व आईजी अरुण कुमार गुप्ता कहते हैं- सरकारी की नियत, मंशा और पहल अच्छी है। जरूरत बस फील्ड में तैनात एसपी, डीआईजी को कार्यशैली में सुधार की है। मसलन, अपराधियों के खिलाफ लगातार छापेमारी हो। अवैध वसूली रुके। साथ ही मातहत पुलिस कर्मी अपने कर्तव्यों का ठीक से पालन करें।